b"\n_START_ARTICLE_\nGiuliano Bonfante\n_START_SECTION_\nVida i obra\n_START_PARAGRAPH_\nBonfante fou fill del jurista i historiador del dret Pietro Bonfante. Va estudiar ling\xc3\xbc\xc3\xadstica indoeuropea per\xc3\xb2 amb la pujada del feixisme al poder, va deixar It\xc3\xa0lia i fou professor a Ginebra i als Estats Units (a Princeton) durant els anys 40 i 50; all\xc3\xad fou fundador de la International Linguistic Association. Despr\xc3\xa9s de la guerra torn\xc3\xa0 a It\xc3\xa0lia, i fou professor successivament a les universitats de G\xc3\xa8nova i Tor\xc3\xad, des de 1960 i fins a la jubilaci\xc3\xb3._NEWLINE_El 1969 fou nomenat membre de l'Accademia dei Lincei. Els seus estudis se centraren en l'etrusc, l'hitita i el llat\xc3\xad. Tamb\xc3\xa9 f\xc3\xa9u estudis sobre lleng\xc3\xbces rom\xc3\xa0niques, particularment el roman\xc3\xa8s. Alguns dels seus treballs els public\xc3\xa0 conjuntament amb la seva filla Larissa Bonfante._NEWLINE_Se li dedic\xc3\xa0 un volum d'estudis en homenatge: Giacomo Devoto et al. (eds.): Scritti in onore di Giuliano Bonfante (Brescia 1976, 2 volums)."